CELEX: E2018J0002
Language: et
Date: 2019-05-14 00:00:00
Title: Kohtuotsus, 14. mai 2019, kohtuasjas E-2/18 C vs. Concordia Schweizerische Kranken- und Unfallversicherung AG, Landesvertretung Liechtenstein (määrus (EÜ) nr 883/2004 – artikkel 24 — Pensionär, kelle elukoht on väljaspool pädevat riiki — Mitterahalised hüvitised elukohas — Tagasimaksmise menetlus)

19.9.2019   
            
            
               ET
            
            
               Euroopa Liidu Teataja
            
            
               C 315/3
            
         
      KOHTUOTSUS,
      14. mai 2019,
      kohtuasjas E-2/18
      C
      
         vs.
      
      Concordia Schweizerische Kranken- und Unfallversicherung AG, Landesvertretung Liechtenstein
      
         (määrus (EÜ) nr 883/2004 – artikkel 24 — Pensionär, kelle elukoht on väljaspool pädevat riiki — Mitterahalised hüvitised elukohas — Tagasimaksmise menetlus)
      
      (2019/C 315/04)
      Kohtuasjas E-2/18, C vs. Concordia Schweizerische Kranken- und Unfallversicherung AG, Landesvertretung Liechtenstein, on Liechtensteini Vürstiriigi kohus (Fürstliches Landgericht) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, mis käsitleb Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) tõlgendamist. Kohus koosseisus esimees Páll Hreinsson, kohtunikud Per Christiansen (ettekandev kohtunik) ja Bernd Hammermann tegi 14. mail 2019 otsuse, mille resolutiivosa on järgmine:
      
                  1.
               
               
                  Kui pensionäril ei ole elukohajärgses EMP riigis õigust saada mitterahalisi hüvitisi, sest hüvitised jäävad väljapoole sealse sotsiaalkindlustussüsteemi kohaldamisala, on pensionäril vastavalt Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) artikli 24 lõikele 1 õigus saada mitterahalisi hüvitisi selle EMP riigi pädeva asutuse kulul, mille õiguse alusel makstakse pensioni.
               
            
                  2.
               
               
                  Pensionäril on õigus esitada tagasimaksetaotlus otse selle EMP riigi pädevale asutusele, mille õiguse alusel makstakse pensioni; seda eriti, aga mitte ainult juhul, kui tema elukohariik on tagasimakse tegemisest keeldunud. Vastavalt Euroopa Parlamendi ja nõukogu 16. septembri 2009. aasta määruse (EÜ) nr 987/2009 [milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord] artikli 22 lõikele 1 ja määruse (EÜ) nr 883/2004 artikli 76 lõikele 4 ei tohi see, kui pädev asutus ei esita pensionärile teavet menetluse kohta, mida tuleb järgida, kahjustada pensionäri õigusi selle asutuse ees.